30.6.2010 Jurnalul Oficial al Uniunii Europene L 163/1 (Acte fără caracter legislativ) ACORDURI INTERNAȚIONALE REGULAMENTUL (UE, EURATOM) NR. 564/2010 AL CONSILIULUI din 29 iunie 2010 de ajustare a coeficienților corectori aplicabili remunerațiilor și pensiilor funcționarilor și celorlalți agenți ai Uniunii Europene CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Protocolul privind privilegiile și imunitățile Uniunii Europene, în special articolul 12, având în vedere Statutul funcționarilor Uniunii Europene și Regimul aplicabil celorlalți agenți ai Uniunii, stabilite prin Regu- lamentul (CEE, Euratom) nr. 259/68 al Consiliului (!), în special articolele 64 şi 65 alineatul (2) din Statutul funcţionarilor, anexele VII, XI şi XIII la statut şi articolul 20 primul paragraf şi articolele 64 și 92 din Regimul aplicabil celorlalți agenți, având în vedere propunerea Comisiei Europene, întrucât: (1) S-a înregistrat o scădere considerabilă a costului vieții în Letonia și Lituania în perioada iunie-decembrie 2009, prin urmare, coeficienții corectori aplicați remunerațiilor funcţionarilor şși celorlalți agenți ar trebui ajustați, ADOPTĂ PREZENTUL REGULAMENT: Articolul 1 Începând cu 1 ianuarie 2010, coeficienții corectori aplicabili, în temeiul articolului 64 din Statutul funcționarilor, remunerațiilor funcționarilor şi celorlalți agenți repartizați în ţările și locurile menționate mai jos, se stabilesc după cum urmează: — Letonia 79,6 — Lituania 73,4. Articolul 2 Începând cu prima zi a lunii următoare datei publicării prezentului regulament în Jurnalul Oficial al Uniunii Europene, coeficientul corector aplicabil, în temeiul articolului 17 alineatul (3) din Anexa VII la Statutul funcționarilor, trans- ferurilor funcţionarilor şi celorlalți agenți se stabileşte după cum urmează: — Letonia 73,3. Articolul 3 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Luxembourg, 29 iunie 2010. Pentru Consiliu Președintele E. ESPINOSA () JO L 56, 43.1968, p. 1.